Suomen postcrossingyhdistys ry

Miitti-infoilta Zoomissa 15.4.2026
2026-04-15 18:00 - 19:00 (Europe/Helsinki)
Miitti-infoilta Zoomissa ensikertalaisille
Mikä ihmeen Postcrossing-miitti? Mitä siellä tehdään ja miten pääsen mukaan? Miten varustautua? Jos olet pyöritellyt näitä kysymyksiä mielessäsi, virittäydy internet-taajuksille ke 15.4. klo 18.
Miitti-infoillassa yhdistyksen sihteeri ja kokenut miittikävijä Regndroppar (Henriikka) kertoo perustietoa miittailusta ja vastaa mieltä askarruttaviin kysymyksiin. Jos et ole ollut mukana postcrossing-miiteissä, mutta haluaisit osallistua, tule kuulemaan lisää! Info-ilta järjestetään Zoomissa, ja linkki lähetetään osallistujille ennen infoiltaa.
Kenelle: Miiteistä kiinnostuneille ensikertalaisille tai kerran pari paikallismiiteissä käyneille, jotka kokevat tarvitsevansa lisäopastusta.
Missä: Miitti-ilta järjestetään etätapaamisena Zoomissa, voit osallistua tietokoneella, tabletilla tai puhelimella jossa on kamera
Ilmoittautuminen on päättynyt

Vuoden taiteilija -miitti Seinäjoella 25.4.2026
2026-04-25 10:00 - 17:00 | Original Sokos Hotel Lakeus, Torikatu 2, Seinäjoki, 60100, Finland
Vuoden taiteilija -miitti Seinäjoella 25.4.2026

Vieraana vuoden taiteilija 2026 – Jukka Risikko
Tervetuloa keväiselle Seinäjoelle – avaruuden pääkaupunkiin (Capital of Space) – ensimmäistä kertaa yhdistyksen miittiin Lakeudelle!
Huhtikuussa kokoonnumme Original Sokos Hotel Lakeuteen viettämään inspiroivaa Postcrossing-päivää hyvässä seurassa. Päivän kunniavieraana on Vuoden taiteilija 2026, Jukka Risikko, joka kertoo kuviensa synnystä, inspiraatiosta ja valokuvauksen tarinoista – ja vastaa myös yleisön kysymyksiin.
Ohjelmassa on rentoa miittailua, yhdessä kirjoittamista, hyvää ruokaa, tietovisaa ja arpajaisia – sekä tietenkin iltapäiväkahvit. Myyntipisteiltä löydät Risikon postikortteja, postimerkkejä ja muuta ihanaa harrastukseen.
Lisäksi päivä alkaa halukkaille Aalto-kävelyllä – arkkitehtuuria ja kulttuuria ennen miitin vilinää.
Seinäjoella emme ole aiemmin kokoontuneet – nyt on aika tehdä siitä yhdistyksen kartalle uusi postcrossing-kaupunki. Tule mukaan luomaan historiaa!

Miitin ohjelma

10.00 - 11.30Aalto-kävely (vapaaehtoinen, lisämaksullinen)

11.45 - 12.00Rekisteröityminen miittiin
- nimilappujen ja miittikuorten jako
- miittikorttitilausten lunastus

12.00Miitti alkaa

12.15Lounas noutopöydästä

13.15 - 17.00Miittailua
- Jukka Risikon esitys ja haastattelu
- pohjalaisten postcrossaajien toiminnan esittely
- arpajaiset
- tietovisa
- iltapäiväkahvit
- Ankin myyntipiste (Risikon kortit)
- yhdistyksen ja Krossaamon myyntipisteet

Esteettömyys
Tila on esteetön.
Kulkuyhteydet ja pysäköinti
Sokos Hotelli Lakeudelta on matkaa vain 300 metriä Seinäjoen Matkakeskuksen rautatieasemalle (Valtionkatu 1). Hotellilla on rajallinen määrä maksullisia parkkipaikkoja (11 eur/vrk) ja kadunvarsipysäköinti on keskustan alueella 2 eur/h.
Lämmittelymiitti perjantaina 24.4.
Jos saavutte Seinäjoelle edellisenä päivänä, Original Sokos Hotel Vaakunan Galleria-kabinetissa järjestetään tapahtuman lämmittelymiitti.
Miittikortit
Tapahtuman miittikortit (joita on kaksi erilaista) tilataan yhdistykseltä, ja tilaamisesta tiedotetaan ilmoittautuneille erikseen.
Osallistumismaksut

Yhdistyksen jäsenet ja kannatusjäsenet 49 euroa
Ei-jäsenet 62 euroa

Osallistumismaksun hintaan sisältyy:

miitti Sokos Hotelli Lakeuden tiloissa (miitti, nimilappu ja miittikuori)
lounas noutopöydästä (allergiat ja erityisruokavaliot huomioidaan)

– salaattipöytä
– yrtti-sitruunakanaa ja tsatsikia
– paahdettua perunaa
– välimeren kasviksia
– kahvi / tee, pieni makea

iltapäiväkahvit

Lisämaksullinen ohjelma
Halukkaat voivat osallistua ennen varsinaista miittiä lisämaksulliseen opastettuun Aalto-kierrokseen kävellen (10 euroa jäsenet, 15 euroa ei-jäsenet). Seinäjoki on tunnettu monista Alvar Aallon suunnittelemista rakennuksista. Kävelyyn mahtuu enintään 25 osallistujaa.
Kulkuyhteyksiä junalla
Tarkemmat aikataulut ja pysähdyspaikat VR:n sivuilta.

AsemaSeinäjoelle pe 24.4.Seinäjoelle la 25.4.Seinäjoelta la 25.4.

Helsinki11:00 → 14:12
12:20 → 15:09
13:20 → 16:25
14:20 → 17:166:27 → 9:18
7:20 → 10:07
8:20 → 11:0517:18 → 20:39
18:28 → 21:39
19:28 → 22:39

Turku9:05 → 12:29
12:05 → 15:09
12:56 → 16:25
14:05 → 17:166:54 → 10:0717:18 → 23:09
19:28 → 0:59

Tampere13:02 → 14:12
14:02 → 15:09
15:02 → 16:25
16:02 → 17:169:02 → 10:07
10:02 → 11:0517:18 → 18:54
18:28 → 19:54
19:28 → 20:51

Jyväskylä12:28 → 15:05
13:15 → 16:25
14:18 → 17:166:17 → 9:18
7:19 → 10:0716:52 → 19:32
19:28 → 22:43

Oulu11:50 → 14:34
13:33 → 16:245:21 → 8:31
7:46 → 10:3116:35 → 19:41
17:23 → 20:12
19:09 → 22:15

Kuopio8:26 → 15:09
11:15 → 16:257:15 → 12:2716:28 → 21:35
16:52 → 21:35

Majoitustarjous
Hostel Bjorkenheim tarjoaa alennuksen majoituksesta koodilla MIITTI26. Majoituksen saa varattua suoraan hostellin verkkosivuilta.
Huoneen hintaan kuuluu liinavaatteet,sekä kylpy- ja käsipyyhe. Keittiössä tarjolla on kahvia ja teetä, joita saa keittää aina halutessaan. Aamupala ei sisälly hintaan.
Ilmoittautuminen
Ilmoittautuminen tapahtumaan on päättynyt
